
AL

CAMEREI DEPUTAȚILOR
Vă înaintăm, alăturat, Raportul comun asupra propunerii legislative pentru abrogarea Legii nr.37 din 7 aprilie 2014 pentru aprobarea Ordonanţei de urgenţă a Guvernului nr.9/2013 privind timbrul de mediu pentru autovehicule, transmis cu PLx 306/2015 din 23 martie 2015.
În raport de obiectul şi conţinutul său, propunerea legislativă face parte din categoria legilor ordinare.

	PREŞEDINTE,

                Lucian Nicolae Bode

	PREŞEDINTE,

Leonardo Badea

Plx.306/2015
R A P O R T      C O M U N
asupra propunerii legislative pentru abrogarea Legii nr.37 din 7 aprilie 2014
pentru aprobarea Ordonanţei de urgenţă a Guvernului nr.9/2013
privind timbrul de mediu pentru autovehicule
În conformitate cu prevederile art.95 din Regulamentul Camerei Deputaţilor, republicat, Comisia pentru transporturi şi infrastructură și Comisia pentru buget, finanţe şi bănci au fost sesizate spre dezbatere în fond cu propunerea legislativă pentru abrogarea Legii nr.37 din 7 aprilie 2014 pentru aprobarea Ordonanţei de urgenţă a Guvernului nr.9/2013 privind timbrul de mediu pentru autovehicule,  transmisă cu PLx 306/2015 din 23 martie 2015 şi înregistrat la comisii sub nr.4c-26/66/2015 din 24 martie 2015, respectiv 4c-2/246 din 23 martie 2015.
Potrivit prevederilor Constituţiei României, republicată, Camera decizională pentru această propunere legislativă este Camera Deputaţilor.

Propunerea legislativă a fost respinsă de Senat în şedinţa din 18 martie 2015.

Propunerea legislativă a fost avizată negativ de Consiliul Legislativ, conform avizului nr.48 din 14 ianuarie 2015.

Comisia pentru mediu şi echilibru ecologic a avizat negativ propunerea legislativă, cu avizul nr.4c-27/59 din 31 martie 2015.

Comisia juridică, de disciplină și imunități a avizat favorabil propunerea legislativă, cu avizul nr.4c-11/498/2015 din 21 aprilie 2015.
Propunerea legislativă are ca obiect de reglementare modificarea Ordonanţei de urgenţă a Guvernului nr.9/2013 privind timbrul de mediu pentru autovehicule prin aprobarea modificărileo și completărilor instituite prin Legea nr.37/2014, urmârindu-se repunerea în situația anterioară intrării în vigoare a acestei legi. 
În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei pentru transporturi şi infrastructură au examinat propunerea legislativă şi documentele conexe, în şedinţa din data de 17 ianuarie 2017, iar membrii Comisiei pentru buget finanțe și bănci în ședința din 22 februarie 2017.
La lucrările Comisiei pentru buget finanțe și bănci și-au înregistrat prezența un număr de 21 deputați, din totalul de 25 de membri, iar la lucrările Comisiei pentru transporturi şi infrastructură un număr de 12 deputaţi din totalul de 17 de membri.
La dezbaterea propuneri legislative, au participat în calitate de invitați, reprezentanți ai Ministerului Finantelor Publice şi ai Ministerului Mediului.

  În urma examinării propunerii legislative şi a opiniilor exprimate, membrii celor două comisii prezenti la lucrari, au hotărât, cu unanimitate de voturi, să propună plenului Camerei Deputaţilor raportul comun de respingere a propunerii legislative pentru abrogarea Legii nr.37 din 7 aprilie 2014 pentru aprobarea Ordonanţei de urgenţă a Guvernului nr.9/2013 privind timbrul de mediu pentru autovehicule, deoarece Ordonanţa de Urgenţă a Guvernului nr.9/2013 privind timbrul de mediu pentru autovehicule a fost deja abrogată prin art. XII din LEGEA nr. 1 din 6 ianuarie 2017 privind eliminarea unor taxe şi tarife, precum şi pentru modificarea şi completarea unor acte normative.
            În raport cu obiectul şi conţinutul său, inițiativa legislativă face parte din categoria legilor ordinare.
               PREŞEDINTE,                                    PREŞEDINTE,

      
Lucian Nicolae  Bode                              Leonardo Badea       

     
      SECRETAR,                                        SECRETAR,
                          Marius Bodea                                 Marilen-Gabriel Pirtea
Sef serviciu, Giorgiana Ene
Consultant parlamentar, Cristina Dicu

Consilier parlamentar, 
Monica Gabriela Tudor       

